สวัสดีค่ะ คือว่าแฟนมีอาการแสบขณะปัสสาวะ เลยตรวจดูน้องสาวของแฟนให้ พบว่าบริเวณช่องปัสสาวะมีรอยแดงคล้ายแผลร้อนใน แล้วบริขอบด้านล่างรอบๆปากช่องคลอดมีแผลแดงๆคล้ายหัวสิว ตรงนั้นมึกลิ่นแรงมากคล้ายช่องคลอดติดเชื้อ แต่ว่าโรงพยาบาลตรงจปัสสาวะบอกว่าน่าจะเกิดอาการท่อปัสสาวะอักเสบ อยากรู้ว่าควรไปตรวจภายในเพิ่มไหมคะ แบบนี้สามารถเป็นช่องคลอดติดเชื้อร่วมด้วยไหม
สวัสดีค่ะ การที่ช่องคลอดมีกลิ่นแรงมาก อาจเกิดจาก- การอักเสบของช่องคลอดจากเชื้อแบคทีเรีย (bacterial vaginosis) ซึ่งมักจะทำให้มีตกขาวปริมาณมากร่วมด้วย แต่จะไม่ได้ทำให้มีแผลที่อวัยวะเพศ และไม่ทำให้มีอาการแสบขณะปัสสาวะ- ติดเชื้อเริมที่อวัยวะเพศ โดยจะมีตุ่มน้ำใสเกิดขึ้นมาก่อน อาจมี 1 ตุ่มหรือหลายตุ่ม มีอาการแสบร้อนหรือเจ็บปวด ต่อมาตุ่มน้ำจะแตกและกลายเป็นแผล และมีน้ำเหลืองซึมได้ บางรายอาจมีตกขาวที่ผิดปกติร่วมด้วย ซึ่งก็อาจทำให้ช่องคลอดมีกลิ่นเหม็นผิดปกติ และมีอาการแสบขณะปัสสาวะได้ด้วย- การติดเชื้อหนองในแท้ หนองในเทียม มักทำให้มีตกขาวที่ผิดปกติ มีกลิ่นเหม็น และมีอาการปัสสาวะผิดปกติไดเ แต่มักไม่ได้ทำให้เกิดแผลที่อวัยวะเพศ- ติดโรคติดต่อทางเพศสัมพันธ์อื่นๆ เช่น ซิฟิลิส แผลริมอ่อน ฝีมะม่วง เป็นต้น ซึ่งจะทำให้เกิดแผลที่อวัยวะเพศ และอาจมีตกขาวที่ผิดปกติ มีกลิ่นเหม็นได้ดังนั้น หากมีแผลที่อวัยวะเพศชัดเจน และช่องคลอดยังมีกลิ่นเหม็นรวมถึงยังมีอาการแสบขณะปัสสาวะ ไม่น่าเกิดจากการติดเชื้อเฉพาะทางเดินปัสสาวะอย่างเดียว แนะนำว่าควรไปพบสูติ-นรีแพทย์เพื่อตรวจค่ะ ซึ่งแพทย์จะตรวจดูอวัยวะเพศภายนอก และอาจตรวจภายในร่วมด้วยค่ะ ในเบื้องต้น ก็ควรงดการมีเพศสัมพันธ์ไปก่อนด้วย และหากอีกฝ่ายมีอาการผิดปกติ ก็ควรไปรักษาพร้อมกันด้วยค่ะ นอกจากนี้ ก็ควรดื่มน้ำเปล่ามากๆ และไม่กลั้นปัสสาวะค่ะ